text: Ongland og Frakland vóru sannførandi
text: #000001
text: Giroud setti met, og Mbappé var í hopla, tá heimsmeistararnir sendu Pólland út. Ongland vann 3-0 annan dystin á rað og skal spæla móti Fraklandi næsta vikuskiftið.
text: #000002
text: Fótbóltsáhugaði kunnu seta ein stóran kross í kalendaran til leygarkvøldið 10. desember. Klokkan 19 (føroyska tíð) leygarkvøldið fara Ongland og Frakland á leikvøllin í Al Kohr, har eitt HM-hálvfinalupláss er uppá spæl.Liðini vóru greiðir favorittar til dystin og gjørdu eisini sína skyldu. Oliver Giroud fór framvið Thierry Henry á listanum yvir mest skorandi spælararnar á franska landsliðnum nakrantíð, tá hann legði Frakland á odda stutt móti Póllandi. Tað var Kylian Mbappé, ið legði upp, og hann skein í seinna hálvleiki við tveimum málum - tað seinna var ein perla - og er nú toppskjútti í endaspælinum við fimm málum. Robert Lewandowski fekk seinasta orðið við einum brotssparki í sínum helst seinasta HM-dysti nakrantíð.Ongland stríðist fyri at fáa tað heim, í dag eydnaðist at basa Senegal við nøkrum góðum málum. Fyrst skoraði Jordan Henderson, ið heldur óvæntað byrjaði inni á sentrala miðvøllinum, og beint fyri hálvleik økti Harry Kane við sínum fyrsta máli í endaspælinum. Í báðum førum spældi ungi Jude Bellingham ein stóran leiklut. Phil Foden, ið aftur hesuferð byrjaði inni, legði upp til sítt seinna mál í 57. minutti, tá Bukayo Saka setti punktum.Heimsmeistararnir og EM silvurvinnararnir síggja væl út og skulu nú hugsavna seg um brakið, sum verður um seks dagar.
text: #000004
text: Bresta saman um finalupláss í annaðkvøld
text: #000008
text: U15-genturnar skúgvaðu alla mótstøðu av vegnum
text: #000009
text: U21-landsliðið so at siga óbroytt
text: #000010
text: 13 nýggir venjarar fingið prógv
text: #000011